Source: http://lex.justice.md/viewdoc.php?action=view&view=doc&id=310915&lang=1
Timestamp: 2020-05-25 01:49:11+00:00
Document Index: 26338894

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 12', 'Articolul 13', 'Articolul 14', 'Articolul 15', 'Articolul 16', 'Articolul 17', 'Articolul 18', 'Articolul 19', 'Articolul 20', 'Articolul 21', 'Articolul 22', 'Articolul 23', 'Articolul 24', 'Articolul 25', 'Articolul 26', 'Articolul 27', 'Articolul 28', 'Articolul 29', 'Articolul 30', 'Articolul 31', 'Articolul 32', 'Articolul 33', 'Articolul 34', 'Articolul 35', 'Articolul 36', 'Articolul 37']

LPA864/1992
ID intern unic: 310915
LEGE Nr. 864
din 16.01.1992
cu privire la cooperaţie
Publicat : 01.02.1992 în Monitorul Parlamentului Nr. 1 art Nr : 14
Abrogată prin LP1007-XV din 25.04.02, MO71/06.06.02 art.575
LP788-XIII din 26.03.96, MO40/20.06.96
LP1592-XII din 27.02.98, MO44/21.05.98
Prezenta Lege stabileşte bazele juridice, economice şi sociale, precum şi condiţiile organizatorice ale activităţii cooperatiste.
Articolul 1. Întreprinderea cooperatistă
1. Întreprinderea (organizaţia) cooperatistă, numită în continuare cooperativă, este o organizaţie a cetăţenilor asociaţi benevol în calitate de membri pentru a desfăşura în comun o activitate de antreprenor sau de altă natură pe baza bunurilor ce-i aparţin cu drept de proprietate, a bunurilor arendate sau primite în folosinţă şi este recunoscută ca persoană juridică în modul stabilit de prezenta Lege.
Membru al cooperativei poate fi oricare cetăţean capabil al Republicii Moldova, care a atins vîrsta de 16 ani. Cetăţenii altor state, precum şi apatrizii, pot fi membri ai cooperativei în modul stabilit de legislaţia Republicii Moldova.
Persoanele juridice nu pot fi membri ai cooperativei.
Cooperativa este în drept să adopte orice hotărîri, dacă aceasta nu vine în contradicţie cu statutul ei şi cu legislaţia în vigoare.
Cooperativa se bucură de drepturi, îndeplineşte obligaţii privind activitatea ei şi are balanţa proprie.
2. Cooperativa are dreptul să-şi deschidă filiale şi reprezentanţe, care se înregistrează la locul lor de amplasare, în modul prevăzut de legislaţie.
Articolul 2. Tipurile de cooperative
1.În cadrul sistemului cooperatist activează următoarele tipuri de cooperative: de producţie, de consum şi mixte.
2. Cooperativele de producţie produc mărfuri, îndeplinesc lucrări şi prestează servicii întreprinderilor, instituţiilor, organizaţiilor şi cetăţenilor.
3. Cooperativele de consum satisfac necesităţile cetăţenilor în ceea ce priveşte deservirea comercială şi socială, precum şi ale membrilor lor privind asigurarea cu locuinţe, cu terenuri pentru grădinărit, cu garaje şi locuri de parcare a autoturismelor şi privind prestarea serviciilor de ordin social-cuitural şi de altă natură.
4. Cooperativele mixte îmbină activitatea de producţie cu cea de consum.
Articolul 3. Tipurile de activitate a cooperativelor
1. Cooperativele pot să se creeze şi să acţioneze în toate ramurile economiei naţionale, avînd dreptul să desfăşoare orice tip de activitate, cu excepţia celor interzise de legislaţie sau a celor la care au dreptul în mod exclusiv întreprinderile, instituţiile şi organizaţiile de stat.
2. Unele tipuri de activităţi de legislaţie, pot fi practicate de cooperative numai în baza licenţelor. Lecenţa trebuie primită pînă la începerea activităţii licenţiate. Modul de eliberare a licenţelor este stabilit de Guvern.
Articolul 4. Colectivul de muncă al cooperativei
1. Membrii cooperativei, care participă prin munca lor la activitatea ei, precum şi persoanele angajate în cooperativă prin contract, acord de muncă sau prin alte forme ce reglementează relaţiile de muncă ale lucrătorilor cu cooperativa, alcătuiesc colectivul de muncă al cooperativei.
2. Organele autoadministrării locale au dreptul să stabilească proporţia dintre numărul membrilor cooperativei şi numărul persoanelor angajate în cooperative.
Articolul 5. Proprietatea cooperativei
1. Proprietatea cooperativei o constituie mijloacele de producţie şi alte bunuri ce-i aparţin, necesare pentru tipurile de activitate indicate în statut.
Averea cooperativei se formează din aportul sub formă de bani şi de bunuri ale membrilor ei, din producţia cooperativei (lucrări, servicii) din veniturile de pe urma vinderii ei, din credite, din veniturile provenite din alte activităţi prevăzuti de statutul cooperativei.
2. Proprietatea cooperativei o constituie averea întreprinderilor şi organizaţiilor create de ea, precum şi averea asociaţiilor economice, a societăţilor şi întovărăşirilor, conform cotelor ei de participare la ele.
3. Cooperativele pot să unească pe principii benevole o parte din mijloacele lor cu mijloacele altor persoane juridice şi fizice pentru a desfăşura o activitate de antreprenor comună.
4. Averea asociaţiilor, în componenţa cărora intră numai cooperative aparţine cu drept de proprietate colectivă acestor cooperative.
Articolul 6. Protecţia juridică a proprietăţii cooperativei
şi responsabilitatea cooperativei
1. Proprietatea cooperativei este inviolabilă şi se află sub protecţia legii.
2. Cooperativa poartă răspundere pentru obligaţiile sale cu toată averea ce-i aparţine, în modul şi condiţiile prevăzute de prezenta Lege de alte acte legislative şi de statutul ei.
Statul nu poartă răspundere pentru obligaţiile cooperativei, şi pentru cele ale membrilor ei.
3. Membrul cooperativei de prodicţie poartă răspundere pentru obligaţiile cooperativei lichidate, în caz de insuficienţă a averii ei, în mărime de cel puţin egală cu venitul anual obţinut de el.
Membrul cooperativei de consum nu poartă răspundere pentru obligaţiile cooperativei.
4. În statutul cooperativei de producţie (cu excepţia celor agricole) trebuie să fie stabilit termenul în decursul căruia un fost membru al cooperativei răspunde pentru oblicaţiile cooperativei, ce au apărut în timpul în care el era membru la ei. Termenul menţionat nu poate fi mai mic decît termenul de prescripţie a acţiunii, stabilit de lagislaţie.
Articolul 7. Folosirea de către cooperativă a resurselor
1. Cooperativa foloseşte pămîntul şi alte resurse naturale în modul şi în condiţiile stabilite de lagislaţie.
2. Cooperativa întreprinde acţiuni de ocrotire a naturii din mijloacele proprii şi din credite.Finanţarea unor asemenea acţiuni se admite, în unele cazuri aparte, din surse de stat.
3. Activitatea cooperativei care a încălcat grav regimul stabilit de folosire a resurselor naturale sau nu respectă cerinţele protecţiei mediului înconjurător poate fi suspendată în modul prevăzut de lagislaţie pînă la înlăturarea încălcărilor şi a consecinţelor lor.
CONSTITUIREA ŞI ÎNREGISTRAREA COOPERATIVEI
Articolul 8. Constituirea cooperativei
1. Cooperativa se constituie de către catăţeni, numiţi în continuare fondatori, pe principii absolut benevole. În cooperativă nu pot fi mai puţin de trei participanţi.
2. Constituirea cooperativelor pe lîngă întreprinderile, instituţiile şi organizaţiile de stat nu se admite.
Articolul 9. Statutul cooperativei
1. Cooperativa activează în baza statutului, care se adoptă la adunarea generală a ei.
2. În statutul cooperativei se indică; denumirea firmei, inclusiv cea abreviată, sediul ei, tipurile de activitate, modul de înscriere în cooperativă şi de ieşire din ea, drepturile şi obligaţiile membrilor cooperativei, organele ei de conducere şi de control, competenţa acestora, modul de formare a averii cooperativei şi de repartizare a veniturilor (beneficiului), temeiurile şi modul de excludere din cooperativă, condiţiile reorganizării şi ale încetării activităţii cooperativei. În statut pot fi incluse şi alte prevederi privind specificul activităţii cooperativei, care nu vin în contradicţie cu legislaţia.
3. În denumirea deplină a cooperativei trebuie să fie indicat tipul principal de activitate a ei. În denumirea (atît în cea deplină, cît şi în cea abreviată) trebuie să fie prezent cuvîntul cooperativă (ori derivatele acestuia) sau abreviatura coop.
Articolul 10. Înregistrarea cooperativei
Cooperativa se consideră întemeiată şi obţine drepturile persoanei juridice din momentul înregistrării ei de stat, care se efectuează în corespundere cu Legea cu privire la antreprenoriat şi întreprinderi.
Articolul 11. Calitatea de membru al cooperativei
1.Înscrierea în cooperativă ori angajarea în ea prin contract, acord de muncă nu necesită consimţămîntul administraţiei (organul de conducere) de la locul principal de muncă cu excepţia cazurilor prevăzute de legislaţie.
2. Lucrătorii de conducere şi specialiştii din organele şi organizaţiile de stat şi municipale, în funcţia căror intră soluţionarea problemelor privind activitatea cooperatistă sau controlul asupra acestei activităţi, nu au dreptul să participe în cooperative ori să îndeplinească prin cumul lucrări cu plată în ele (cu excepţia celor de consum) şi în asociaţiile lor.
3. Persoanelor căror prin hotărîrea instanţei judecătoreşti li se interzice o anumită activitate sau deţinerea anumitalor funcţii, nu au dreptul să fie membri ai cooperativei ce practică tipul de activitate respectiv, să fie angajate la lucru în cooperativă prin contract sau să deţină în ea funcţiile respective.
4. Persoanele cu antecedente penale (furt, luare de mită, alte delicte săvîrşite în scopuri de acaparare) nestinse în modul stabilit de lege nu pot fi alese în funcţia de preşedinte sau membri ai comisiei de cenzori (cenzor) a cooperativei, precum şi să deţină alte funcţii de conducere şi funcţii ce solicită responsabilitate de ordin material.
5. Litigiile ce apar în relaţiile dintre membrii cooperativei sînt soluţionate de către organele de conducere şi de control ale cooperativei în modul stabilit de statutul ei şi de lagislaţie.
Membrul cooperativei poate fi exclus din cooperativă printr-o hotărîre a adunării generale în cazurile prevăzute de statut.
Excluderea din cooperativă poate fi atacată în instanţa judecătorească.
Articolul 12. Drepturile membrilor cooperativei
1. Membrii cooperativelor de toate tipurile au dreptul:
să participe la activitatea şi la conducerea cooperativei, să aleagă şi să fie aleşi în organele de conducere şi de control, să facă propuneri privind îmbunătăţirea activităţii cooperativei, lichidarea neajunsurilor din activitatea organelor ei şi a persoanelor cu funcţii de răspundere;
să primească partea din venit (beneficiu), destinată repartizării între membrii cooperativei, în funcţie de aportul prin bunuri şi prin muncă al fiecăruia;
să beneficieze de bunurile cooperativei, de înlesnire şi avantajele prevăzute pentru membrii ei:
să fie angajaţi la lucru în cooperativă pe baze prioritare, inclusiv să-şi aleagă profesia şi genul de ocupaţii conform cerinţei cooperativei;
să primească de la persoanele cu funcţii de răspundere ale cooperativei orice informaţie privind activitatea cooperativei.
2. Membrii cooperativelor de producţie mai au dreptul:
la odihnă asigurată prin acordarea de zile de recreare şi concedii anuale plătite cu o durată nu mai mică decît cea stabilită pentru categuriile corespunzătoare de muncitori şi funcţionari din întreprinderile de stat;
La asigurarea socială şi asistanţă socială.
3. Membrii cooperativelor beneficiază şi de alte drepturi prevăzute de statutele lor.
Articolul 13. Obligaţiile membrilor cooperativei
1. Membrii cooperativelor de toate tipurile sînt obligaţi;
să respecte statutul cooperativei şi să îndeplinească hotărîrile adunării ei generale, ale organelor ei eligibile de conducere şi de control;
să-şi îndeplinească obligaţiile faţă de cooperativă privind participarea prin muncă şi prin bunuri la activitatea ei.
2. Membrii cooperativelor de producţie sînt obligaţi de asemenea să participe prin munca lor la activitatea cooperativei.
3. Membrii cooperativelor au şi alte obligaţii, prevăzute de statutele lor.
CONDUCEREA COOPERATIVEI
Articolul 14. Adunarea generală a cooperativei
1. Organul superior de conducere al cooperativei este adunarea ganerală, care alege pentru dirijarea activităţii curente un preşedinte sau un comitet de conducere.
Fiecare membru al cooperativei are un singur vot, indiferent de aportul lui patrimonial.
Cetăţenii care sînt angajaţi la cooperativă prin contract, acord demuncă iau parte la adunarea generală cu drept de vot consultativ.
2. De competenţa exclusivă a adunării generale ţine:
aprobarea statutului cooperativei, modificarea şi completarea lui;
alegerea şi realegerea preşedintelui cooperativei, comitetul de conducere şi al comisiei de cenzori (a cenzorului); aprobarea dărilor lor de seamă privind activitatea lor;
soluţionarea problemelor privind înscrierea în cooperativă, excluderea şi ieşirea din ea;
stabilirea mărimii taxelor de înscriere şi a cotelor de participaţie prevăzute de statut;
aprobarea şi modificarea regimului intern al cooperativei, a regulamentului privind retribuirea muncii şi răspunderea materială pentru daunele aduse bunurilor cooperativei, precum şi a altor acte adoptate de cooperativă;
aprobarea planurilor de actiivitate ale cooperativei şi a dărilor de seamă privind îndeplinirea lor;
aprobarea modului de repartizare a veniturilor (a beneficiului), stabilirea tipurilor, mărimilor şi direcţiilor de utilizare a fondurilor şi a mijloacelor disponsibile ale cooperativei, examinarea chestiunelor reorganizării şi încetării activităţii cooperativei, ale intrării cooperativei în asociaţii şi ieşirii din ele.
Conform statutului cooperativei sau hotărîrii adunării generale pot fi atribuite şi alte chestiuni ce ţin de activitatea cooperativei.
3. Adunarea generală este deliberativă, dacă la ea sînt prezenţi cel puţin două treimi din numărul total al membrilor cooperativei.
Hotărîrea adunării generale este valabilă, dacă pentru ea au votat mai mult de jumătate din numărul total al membrilor cooperativei sau al persoanelor împuternicite de ei.
4. Pentru a soluţiona chestiunile ce ţin de competenţa adunării generale în cooperativele mari pot fi organizate adunări ale împuterniciţilor în modul stabilit de statut.
5. Preşedintele cooperativei organizează întocmirea procesului-verbal. Membrii cooperativei trebuie să aibă acces la cartea cu procese verbale. La cererea lor li se eliberează extrase autentificate din cartea de procese-verbale.
6. Adunarea generală a cooperativei este convocată conform necesităţilor, dar nu mai rar decît o dată pe an, dacă statutul cooperativei nu prevede eltfel.
Adunările generale extraordinare sînt convocate în cazul în care există circumstanţele prevăzute în statut, precum şi în oricare alt caz dictat de interesele cooperativei în ansamblu.Adunarea generală poate fi convocată şi la cererea comisiei de cenzori (a cenzorului).
Membrii cooperativei care alcătuiesc împreună cel puţin 10 la sută din numărul total al membrilor sînt în drept să ceară convocarea adunării generale extraordinare în orice timp pentru a lua în dezbatere chestiunile care, după opinia lor, nu pot fi amînate. Dacă în timp de 20 de zile preşedintele cooperativei nu a satisfăcut cererea lor, ei sînt în drept să convoace în mod îndependent adunarea generală.
Articolul 15. Comitetul de conducere şi comisia de cenzori
(cenzorul) a cooperativei
1. Comitetul de conducere al cooperativei (sau preşedintele, acolo unde nu există comitet de conducere) dirijează activitatea curentă a cooperativei şi ia hotărîri în chestiunile ce nu ţin de competenţa exclusivă a adunării generale (a adunării împuterniciţilor).
2. Preşedintele cooperativei este, concomitent, preşedinte al comitetului de conducere. El asigură îndeplinirea hotărîrilor adunării generale (ale adunării împuterniciţilor) şi ale comitetului de conducere, reprezintă cooperativa în raporturile ei cu organele de stat cu întreprinderi, instituţii, organizaţii, cu alte persoane juridice şi fizice, încheie contracte, întreprinde alte acţiuni.
3. Comisia de cenzori (cenzorul) exercită controlul asupra activităţii financiare şi gestionare a comitetului de conducere.
ÎNCETAREA ACTIVITĂŢII COOPERATIVEI
Articolul 16. Reorganizarea şi lichidarea cooperativei
1. Reorganizarea şi lichidarea cooperativei se înfăptueşte;
a) prin hotărîrea adunării generale;
b) la expunerea termenului de activitate, stabilit de statut;
c) la micşorarea numărului de membri ai cooperativei pînă la doi.
2. În toate celelalte cazuri activitatea cooperativei poate înceta în urma suspendării ei prin hotărîrea instanţei judecătoreşti competente adoptată în următoarele temeiuri:
In redacţia Legii nr.788 din 26.03.96
a) cooperativa a fost înregistrată cu încălcarea legislaţiei;
b) cooperativa a dat faliment şi faptul a fost stabilit în conformitate cu legislaţia;
c) în conformitate cu modul stabilit de legislaţie este adoptată o hotărîre privind interzicerea unei anumite activităţi a cooperativei ca urmare a neîndeplinirii de către aceasta a condiţiilor stabilite de legislaţia în vigoare şi în termenul prevăzut de hotărîre nu a fost asigurată respectarea acestor condiţii sau nu a fost schimbat tipul respectiv de activitare;
d) documentele de constituire a cooperativei sînt declarate ne valabile;
e) alte temeiuri, prevăzute de legislaţie.
3. Acţiunea de suspendare a activităţii cooperativei poate fi intentată din iniţiativa procuraturii, a organului executiv al autoadministrării locale, a băncii, precum şi a altor organe de stat şi a persoanelor juridice interesate, dacă legislaţia nu stabileşte altfel.
4. La lichidarea cooperativei bunurile rămase după achitarea cu bugetul, cu băncile şi cu alţi creditori, cu persoanele care lucrează în cooperativă în baza contractului, acordului de muncă sînt repartizate între membrii cooperativei în modul stabilit de statutul cooperativei sau conform hotărîrii adunării ei generale.
ASOCIAŢII DE COOPERATIVE
Articolul 17. Asociaţii de cooperative
1. Cooperativele pot să se unească pe principii benevole în uniuni, asociaţii şi alte forme de afiliere, inclusiv în asociaţii create conform genului de activitate sau conform criteriului teritorial.
2. Asociaţiile de cooperative se constituie la congresele, adunările de delegaţii (de împuterniciţi) ale cooperativelor, periodicitatea convocării cărora se stabileşte de către înseşi aceste congrese şi adunări sau de statutul asociaţiei.
Asociaţia de cooperative se consideră constituită şi poate desfăşura o anumită activitate economică sau de alt gen din momentul înregistrării ei de stat în modul stabilit de legislaţie.
Asociaţiile de cooperative activează în baza legislaţiei şi a documentelor de constituire adoptate de congresele sau de adunările de delegaţi (de împuterniciţi) ale cooperativelor.
În baza unor hotărîri ale congreselor, ale adunărilor de delegaţi (de împuterniciţi) ale cooperativelor, asociaţiilor de cooperative li se poate încredinţa îndeplinirea centralizată a anumitelor fincţii de producţie şi gestionare.
3. Asociaţiile de cooperative pot avea bunurile necesare pentru a-şi îndeplini sarcinile stabilite în documentele de constituire.
4. Cheltuielile pentru întreţinerea asociaţiilor şi a organelor lor de conducere şi control se fac din contul defalcărilor din veniturile cooperativelor respective, precum şi din cel al veniturilor de pe urma activităţii economice a acestor asociaţii.
5. Asociaţiile de cooperative nu poartă răspundere pentru obligaţiile cooperativelor aflate în componenţa lor.
Cooperativele poartă răspundere pentru obligaţiile asociaţiei în limitele funcţiilor delegate ei.Repartizarea responsabilităţii între cooperativele aflate în componenţa asociaţiei se stabileşte în conformitate cu documentele de constituire a asociaţiei.
6. Formarea uniunilor şi a altor asociaţii de cooperative, pentru care principala activitate nu este cea economică, ci elaborarea politicii de stat referitor la cooperative, propagarea mişcării cooperatiste şi reprezentarea intereselor cooperativelor, se efectuează în modul stabilit de legislaţia privind organizaţiile obşteşti.
ACTIVITATEA GESTIONARĂ, ECONOMICĂ ŞI SOCIALĂ
A COOPERATIVEI
Articolul 18. Bazele activităţii gestionare a cooperativei
1. Relaţiile cooperativei cu întreprinderile, instituţiile, organizaţiile şi cu cetăţenii-beneficiari ai producţiei (lucrărilor, serviciilor) ei, cu furnizorii de resurse tehnico-materiale, precum şi toate operaţiile gestionare ale cooperativei se efecuează pe baze contractuale. Contractul constituie singurul document juridic şi economic ce reglementează toate relaţiile cooperativei.
2. În caz de ne respectare a obligaţiilor contractuale cooperativa poartă în modul stabilit răspundere patrimonială în faţa beneficiarului recuperîndu-i pagubele pricinuite de ea. Dacă întreprinderile, instituţiile, organizaţiile şi cetăţenii nu-şi îndeplinesc obligaţiile contractuale faţă de cooperativă, ei poartă în modul stabilit răspundere patrimonială şi recuperează daunele aduse cooperativei.
3. Încheierea contractelor, inclusiv alegerea partenerilor de contracte, ţine de competenţa exclusivă a cooperativei. Imixtiunea organelor administraţiei şi ale controlului de stat, precum şi a persoanelor cu funcţii de răspundere, în stabilirea şi menţinerea relaţiilor contractuale dintre cooperative şi alte întreprinderi, instituţii, organizaţii şi cetăţeni nu se admite.
4. Cooperativa îşi stabileşte în mod independent direcţiile activităţii sale de producţie şi financiare şi ale dezvoltăţii sociale. Planurile (veniturile şi cheltuielile de deviz) se aprobă de către adunarea generală a cooperativei.
5. Preţurile la producţia cooperativelor se formează în conformitate cu prezenta Lege şi cu alte acte legislative.
Articolul 19. Veniturile şi repartizarea lor
1. Veniturile cooperativei se formează din încasările de pe urma desfacerii producţiei (prestării lucrărilor, serviciilor), participării la activitatea întreprinderilor mixte, din dividendele de la acţiuni şi din alte î ncasări.
2. Veniturile cooperativelor se impun conform prevederilor Codului fiscal şi ale Legii cu privire la administrarea impozitului pe venit şi pentru punerea în aplicare a titlurilor I şi II ale Codului fiscal.
Pct.2 art.19 în redacţia Legii nr.1592-XII din 27.02.98
3. Repartizarea venitului total pentru dezvoltarea de producţie şi cea socială, precum şi pentru retribuirea muncii, este un drept exclusiv al adunării generale a cooperativei.
4. În cooperativele de producţie şi de prestare a serviciilor se creează un fond de asigurare (de rezervă) în mărime de cel puţin cinci la sută din venituri (beneficiul) rămas după achitarea cu bugetul şi cu băncile. Defalcările anuale în fondul de asigurare (de rezervă) se efectuează, ţinîndu-se cont de mijloacele care au rămas în acest fond în anul precedent.
5. Cooperativa îşi stabileşte în mod independent tipurile şi mărimea fondurilor şi rezervelor, precum şi modul de formare şi de utilizare a lor, exceptînd fondul de asigurare (de rezervă) din cooperativele de producţie şi de prestare a serviciilor.
6. Defalcările în fondurile centralizate şi în rezervele asociaţiilor de cooperative se fac în modul stabilit în documentele de constituire a asociaţiei respective. Imixtiunea organelor administraţiei de stat în formarea şi utilizarea fondurilor şi a rezervelor centralizate ale asociaţiilor de cooperative este interzisă.
Articolul 20. Finanţele cooperativei
Resursele financiare ale cooperativei se formează din încasările de pe urma desfacerii producţiei (prestării lucrărilor, serviciilor), din alocările de amortizare, din cotele de participaţie şi din alte cote ale membrilor cooperativei, ale altor întreprinderi, instituţii, organizaţii şi persoane angajate la lucru în cooperativă prin contract, acord de muncă, precum şi din creditele şi mijloacele obţinute de la desfacerea hîrtiilor de valoare.
Cooperativa efectuează operaţii cu hîrtiile de valoare în conformitate cu legislaţia.
2. Cooperativa utilizează de sine stătător şi fără nici un fel de restricţii resursele financiare disponsibile în scopuri de producţie şi sociale. În caz de necesitate, statul poate aloca cooperativei, cu titlu de susţinere financiară, mijloacele din biget pentru construirea spaţiilor de producţie şi a altor obiective, inclusiv cu condiţia întoarcerii acestor mijloace.
Articolul 21. Creditele şi operaţiile de decontare
1. Cooperativa are dreptul sî-şi aleagă de sine stătător banca pentru operaţiile de creditare-decontare. Cooperativa poate avea numai un singur cont de decontare. Pentru filialele şi reprezentanţele cooperativelor por fi deschise conturi curente (subconturi) de decontare la locurile unde sînt situate acestea.
2. Mijloacele băneşti de pe conturile cooperativei pot fi ridicatela indicaţia acesteia sau printr-o hotărîre a instanţei judecătoreşti ori a judecătoriei economice, dacă legislaţia nu prevede altfel. Cooperativa efectuează toate decontările, inclusiv plăţile în buget şi retribuirea muncii, în consecutivitatea calendaristică a prezentării documentelor de decontare (de apropiere a termenelor de plată).
3. Cooperativa se achită cu persoanele juridice ( întreprinderi, instituţii şi organizaţii de stat, cooperatiste şi de altă natură) prin virament, iar cu persoanele fizice atît prin virament, cît şi în numerar.
4. În funcţie de specificul activităţii sale, cooperativa stabileşte împreună cu instituţia bancară care i-a deschis cont de decontare suma maximă de bani în numerar (plafonul de casă), ce poate să se afle permanent în casa de bani a cooperativei pentru cheltuieli curente. Mijloacele destinate pentru retribuirea muncii membrilor cooperativei şi a persoanelor angajate în ea prin contract, mijloacele pentru procurarea mărfurilor de la populaţie, precum şi cele pentru cheltuielile delegaţionale, nu se reglementează de acest plafon.
5. Cooperativa poartă răspundere deplină de respectarea contractelor pentru credite şi a disciplinei de achitare. În cazul în care cooperativa încalcă obligaţiile contractuale privind achitarea în termenul stabilit a creditelor şi asigurărilor pentru credite, banca este în drept să ridice în mod inconrestabil sumele împrumutate. Cooperativa are dreptul de a ataca o asemenea acţiune în judecătoria economică. Modul de satisfacere a reclamaţiilor creditorilor cooperativei se stabileşte de legislaţie. Întreprinderile, instituţiile şi organizaţiile creditoare pot să înceteze fără acordul cooperativei livrarea producţiei şi prestarea serviciilor pentru cooperativa declarată insolvabilă.
6. Cooperativa poate lua credite avînd garanţia altei întreprinderi, instituţii, organizaţii sau persoane fizice.
7. Printr-o hotărîre a adunării generale, cooperativa poate investi o parte din mijloacele sale băneşti disponsibile în obligaţiuni ale împrumuturilor de stat şi în alte hîrtii de valoare, puse în circulaţie în cadrul întreprinderilor, instituţiilor şi organizaţiilor. Veniturile de la obligaţiunile şi hîrtiile de valoare procurate se pun la dispoziţia cooperativei.
Articolul 22. Dezvoltarea socială a cooperativei
Chestiunele privind dezvoltarea socială a cooperativei se rezolvă de adunarea generală (adunarea împuterniciţilor) a cooperativei în conformitate cu statutul ei şi cu legislaţia.
Articolul 23. Munca şi retribuirea ei
1. Relaţiile de muncă ale membrilor cooperativei şi ale persoanelor angajate de cooperative prin contract, acord de muncă sînt reglementate de statutul cooperativei, de prezenta Lege şi de alte acte legislative.
2. Cooperativa este obligată să încheie contracte, acorduri de muncă cu cetăţenii angajaţi de ea, iar în cazurile necesare - contracte colective cu sindicatele care reprezintă colectivele de muncă conform legislaţiei.
Cooperativa nu are dreptul să-i împiedice pe lucrătorii angajaţi prin contract să formeze sindicate în scopul apărării intereselor social-economice.
3. Cooperativa stabileşte în mod independent formele şi sistemele de retribuire a muncii membrilor cooperativei şi a altor lucrători. Nivelul retribuirii muncii persoanelor angajate în cooperativă prin contract nu trebuie să fie mai scăzut decît mîrimea minimă, stabilită de legislaţie.
4. Cooperativa asigură condiţiile de muncă şi de protecţie a ei, tehnica securităţii, respectarea igienei de producţie şi a normelor sanitare, în conformitate cu regulamentele şi normele stabilite pentru întreprinderile de stat din ramurile respective ale economiei naţionale.
5. Membrii cooperativei care participă prin munca lor la activitatea cooperativei şi persoanele angajate prin contract beneficiază de asigurarea socială şi asistenţă socială în aceeaşi măsuri în care beneficiază muncitorii şi funcţionarii din întreprinderi de stat. Timpul de muncă în cooperativă se include în vechimea de muncă. Pentru exercitarea drepturilor privind asigurarea socială şi asistenţa socială a membrilor cooperativei şi ale persoanelor angajate prin contract, acord de muncă, cooperativa defalcă în Fondul Social al Republicii Moldova resurse din veniturile sale în modul şi mărimile stabilite de legislaţia în vigoare. În termen de o lună de la data înregistrării sale cooperativa trebuie să se înregistreze în modul stabilit în calitate de asigurat. Cotele ce trebuie defalcate în Fondul Social al Republicii Moldova, dar neachitarea de cooperativă în termenul stabilit, se percep în mod incontestabil la cererea organelor ce efectuează asigurarea socială şi asistenţa socială.Cooperativa este în drept să atace această acţiune în judecătoria economică.
Articolul 24. Asigurarea tehnico-materială a cooperativei
1. Cooperativa procură resursele necesare, ce se repartizează în mod necentralizat (materia primă, materialele, instrumentarul, utilajul de completare şi alte bunuri):
din sistemul comerţului cu ridicata;
de la întreprinderile, instituţiile şi organizaţiile de stat şi de altă natură, din reţeaua comerţului de stat cu amănuntul şi din reţeaua comercială a sistemului cooperativei de consum în modul stabilit de legislaţie;
la piaţă, la licitaţii, la expoziţii cu vînzare şi de la populaţie.
Cooperativa are dreptul, de asemenea, să utilizeze resursele materiale primite de la clienţi (cetăţeni, întreprinderi şi organizaţii) conform contractelor încheiate.
În cazul în care cooperativa procură din reţeaua comerţului de stat cu amănuntul sau din reţeaua comercială a sistemului cooperativei de consum mărfuri cu încălcarea legislaţiei în vigoare, şi fabrică din ele producţie sînt încasate în bugetul local.
2. Cooperativa este asigurată cu resurse ce se repartizează în mod centralizat, dacă ea a încheiat un contract în care se prevede:
să îndeplinească o anumită comandă de stat; în acest caz resursele se repartizează în volumul necesar pentru îndeplinirea comenzii de stat;
să participe la realizarea programelor de stat privind dezvoltarea social-economică; în acest caz resursele se repartizează prin intermediul organelor de asigurare tehnico-materială în volumul necesar pentru îndeplinirea obligaţiilor ce ţin de realizarea programelor menţionate;
să fabrice producţie, să îndeplinească lucrări şi să presteze servicii în comun cu întreprinderile de stat, cu alte întreprinderi, cu organele şi organizaţiile de aprovizionare tehnico-materială; în acest caz resursele se repartizează de către aceste întreprinderi, organe şi organizaţii, în volumul necesar pentru îndeplinirea odligaţiilor contractuale respective.
3. Cooperativa este în drept să procure, să schimbe, să arendeze, să împrumute, să primească în conformitate cu legislaţia (inclusiv să treacă de pe o balanţă pe alta) de la întreprinderi, institiţii şi organizaţii cooperatiste şi de la alt gen, precum şi de la cetăţeni, clădiri, construcţii, maşini, utilaje, mijloace de transport, materie primă, materiale şi alte bunuri nefolosite.
4. Achitarea cooperativei pentru resursele, tehnico-materiale se efectuează după preţurile stabilite conform legislaţiei.
Articolul 25. Activitatea economică externă a cooperativei
1. Cooperativele încadrate în activitatea de producţie şi asociaţiilor lor au dreptul să desfăşoare nemijlocit o activitate economică externă în conformitate cu legislaţia Republicii Moldova.
2. Băncile Republicii Moldova au dreptul să acorde cooperativei şi asociaţiilor lor se desfăşoară o activitate economică externă credite în valută cu achitarea acestora din contul incasărilor valutare, al mijloacelor obţinute de pe urma desfacerii producţiei importate sau al altor mijloace proprii ale cooperativelor şi asociaţiilor lor.
3. Cooperativele şi asociaţiile lor plătesc amenzi, compensează cu toată averea lor, inclusiv cu mijloacele valutare, pagubele în cazurile de neîndeplinire a obligaţiilor, restituind în valută cumpărătorilor străini sumele amenzilor şi ale altor sancţiuni din contul acumulărilor valutare, dacă încălcările au avut loc din vina cooperativelor şi asociaţiilor.
STATUL ŞI COOPERAŢIA
Articolul 26. Relaţiile reciproce dintre organele de stat,
organele cooperatiste şi cooperative
1. Statul garantează respectarea drepturilor şi intereselor legitime ale cooperativelor şi ale membrilor lor.
Imixtiunea organelor de stat şi ale celor cooperatiste (ale asociaţiilor de cooperative) în activitatea gestionară şi de altă natură a cooperativelor nu se admite. Această prevedere nu afectează drepturile prevăzute de legislaţie ale organelor de stat, ce exercită controlul asupra activităţii cooperativelor.
2. În care organul de stat sau alt organ emite un act ce nu ţine de competenţa sa sau vine în contradicţie cu legislaţia, cooperativa este în drept să se adreseze în judecătoria economică cu o cerere pentru ca acest act să fie declarat în întregime sau parţial nul şi neavenit.
Pierderile aduse cooperativei, inclusiv beneficiul nerealizat, în urma îndeplinirii indicaţiilor date de organele de stat sau de alte organe ori persoanele lor cu funcţii de răspundere ce au încălcat drepturile cooperativei, precum şi în urma îndeplinirii nesatisfăcătoare de către aceste organe sau de persoanele lor cu funcţii de răspundere a obligaţiilor lor fară de cooperativă, obligaţii prevăzute de legislaţie, trebuie să fie compensate de aceste organe.
Litigiile privind compensarea pierderilor sînt soluţionate de către judecătoria economică.
3. Cooperativele a căror activitate încetează în urma unei hotărîri a organelor puterii de stat privind interzicerea efectuării unui anumit gen de activitate, hotărîrea adoptată în modul stabilit de legislaţie, nu varsă la buget impozitul neachitat pentru înlesnirile acordate anterior.
4. Organele administraţiei de stat iau măsuri pentru a contracara tendinţele monopoliste ale unor cooperative, ale asociaţiilor lor şi contribuie la dezvoltarea concurenţei în modul şi în condiţiile prevăzute de legislaţia respectivă.
5. Relaţiile cooperativelor cu organele autoadministrării locale şi cu alte organe ale administraţiei de stat se reglementează de legistaţia respectivă, iar cu întreprinderile, instituţiile şi organizaţiile de stat - de contracte, acorduri.
Articolul 27. Evidenţa şi dările de seamă
1. Cooperativele ţin evidenţa rezultatelor activităţii lor, fac dări de seamă contabile, şi statistice, purtînd răspundere pentru veridicitatea şi prezentarea lor la timp, în modul stabilit de legislaţia pentru cooperative.
2. Documentul de bază ce confirmă veniturile cooperativei, veniturile personale ale membrilor ei şi ale persoanelor angajate de ea prin contract, acord de muncă este declaraţia cu privire la venituri.
Cooperativa este responsabilă pentru respectarea modului de completare a declaraţiei, pentru veridicitatea datelor indicate în ea privitor la venituri şi cheltuieli. Pentru denaturarea datelor din declaraţie conducătorii poartă răspundere administrativă sau penală, în modul stabilit de legislaţie.
Cerinţele de prezentare a unor dări de seamă neprevăzute de legislaţie sînt interzise.
3. Cooperativa ce ia credite prezintă băncii respective dări de seamă contabile şi statistice la indicatorii prevăzuţi de contract. În cazurile în care în dările de seamă cu privire la producţia fabricată (lucrările, serviciile prestate) şi la veniturile cooperativei sînt descoperite date neveridice sau evidenţa contabilă este în delăsare, banca are dreptul să suspende creditarea şi deservirea bancară a cooperativei pînă la înlăturarea încălcărilor comise.
Articolul 28. Controlul asupra activităţii cooperativelor
1. Revizia activităţii financiar-economice a cooperativei se efectuează de către comisia ei de cenzori (cenzor) sau de o organizaţie de cenzori în baza unui contract încheiat cu ea, sau de organul de revizie al asociaţiei de cooperative respective.
2. La cererea organelor procuraturii, a instanţei judecătoreşti sau a judecătoriei economice revizia activităţii financiar-economice a cooperativei poate fi făcută de serviciile de control şi revizie ale organelor financiare şi de control de stat.
Controlul asupra activităţii cooperativelor este efectuat, în limitele competenţei stabilite de legislaţie, de către organele administraţiei de stat cu funcţii de control generale sau speciale - organe financiare, fiscale, bancare, pentru formarea preţurilor, pentru activitatea economică externă, pentru protecţia muncii, pentru tehnica securităţii şi alte organe - care îşi exercită funcţiile faţă de cooperative de aceleaşi baze ca şi faţă de întreprinderile, instituţiile şi organizaţiile de stat, dacă legislaţia nu prevede altfel.
Revizia şi controlul nu trebuie să afecteze ritmul normal de activitate a cooperativei. Controlul complex poate fi efectuat cel mult o dată în an.
PARTICULARITĂŢILE ACTIVITĂŢII UNOR TIPURI
DE COOPERATIVE
Articolul 29. Particularităţile activităţii cooperativelor
1. Producţia vîndută de către cooperativele agricole întreprinderilor, instituţiilor şi organizaţiilor prin contract de îndeplinire a comenzii de stat se plăteşte conform contractului respectiv.
Preţurile la producţia rămasă a cooperativelor agricole sînt stabilite la vînzare conform înţelegerii dintre părţi sau în mod independent de către cooperativă.
2. În scopul stimulării dezvoltăţii social-economice a cooperativelor agricole statul are dreptul să finanţeze din buget, cu titlu gratuit sau oneros, cercetările ştiinţifice, lucrările de ameliorare a solului, de construcţie a drumurilor, a caselor de locuit, a şcolilor şi a altor obiective de menire social-culturală, lucrările de combatere a dăunătorilor culturilor agricole, a bolilor de animale, măsurile de protecţie a naturii şi alte măsuri de importanţă economică şi socială.
În aceste cazuri, statul are dreptul să stabilească cooperativelor comandă de stat pentru punerea în funcţiune a obiecţiilor finanţate din buget.
Art.29 modificat prin Legea nr.1592-XII din 27.02.98
Articolul 30. Proprietatea cooperativelor agricole
1. Toată averea cooperativei agricole, inclusiv producţia fabricată de ea mijloacele băneşti obţinute, sînt roprietatea acesteia.
Averea cooperativei agricole, inclusiv producţia fabricată şi veniturile obţinute, sînt un bun al tuturor membrilor ei cu titlu de proprietate colectivă.
Cooperativa care beneficiază de aportul bănesc sau de alt aport patrimonial al membrilor ei, al întreprinderilor, instituţiilor, organizaţiilor şi al cetăţenilor, le repartizează, acestora, conform hotărîrii adunării generale, o parte din venit sau din producţie, în modul stabilit de statutul cooperativei.
2. O parte a valorii sporului anual la fondurile fixe de producţie, valoare formată pe contul mujloacelor proprii, poate fi transferarea pe un cont special, numit fondul de participaţie al membrilor cooperativei.
Mijloacele acestui fond sînt repartizate între membrii cooperativei, în funcţie de munca depusă de fiecare din ei, şi sînt trecute în conturile lor personale. Pentru aceste mijloace din venitul total se calculează anual dobînzi, mărimea cărora este stabilită de adunarea generală a cooperativei. Veniturile obţinute anual de membrii cooperativei sub formă de dobîndă se acumulează la conturile lor personale şi pot fi utilizate după cum cred de cuviinţă membrii cooperativei.
Modul de formare şi de folosire a fondului de participaţie se stabileşte de statutul cooperativei.
3. La lichidarea cooperativei agricole, averea ei, după efectuarea plăţilor pentru retribuirea muncii şi virarea mijloacelor fondului de participaţie de pe conturile personale ale membrilor cooperativei, după îndeplinirea obligaţiilor faţă de buget, de bănci şi faţă de alţi creditori, se repartizează între membrii cooperativei.
Articolul 31. Particularităţile activităţii cooperativelor
de consum din sfera circulaţiei
1. Cooperativele de consum şi asociaţiile lor se bucură de toate drepturile prevăzute de prezenta Lege şi totodată au particularităţile activităţii lor.
2. Cooperativele de consum se pot uni pe baza liberului consimţămînt în asociaţii.
3. Cooperativele de consum şi asociaţiile lor sînt în drept, în vederea atingerii scopurilor lor statutare, să înfiinţeze întreprinderi industriale, de construcţie, de transport, comerciale şi alte întreprinderi, care dobîndesc drepturi de persoane juridice din momentul înregistrării de stat.
Denumirea întreagă a întreprinderii înfiinţate va arăta genul principal de activitate şi va include cuvintele "întreprindere a cooperaţiei de consum" sau "întreprindere a asociaţiei cooperativelor de consum" şi denumirea cooperativei sau asociaţiei care a fondat această întreprindere.
Pct.3 în redacţia Legii nr.1167 din 30.04.97
4. Membrii cooperativelor de consum se bucură de dreptul prioritar de a procura mărfuri din magazinele cooperatiste, de a vinde în mod garantat, pe bază de contract, producţia din gospodăriile personale şi cea meşteşugărească prin intermediul organizaţiilor de colectare şi de comerţ şi al întreprinderilor cooperaţiei de consum, ei beneficiază de serviciile acestora şi se bucură de dreptul prioritar de a obţine locuri de lucru în cadrul lor.
5. La lichidarea cooperarivei de consum, averea ei care rămîne după efectuarea plăţilor pentru retribuirea muncii, după îndeplinirea obligaţiilor faţă de buget, bănci şi fată de alţi creditori se repartizează între membrii cooperativei în conformitate cu statutul ei sau printr-o hotărîre a adunării generale. În cazul în care cooperativa a făcut parte din componenţa Uniunii Societăţilor de Consum din Republica Moldova, averea arătată se transmite Uniunii în cauză.
Articolul 32. Calitatea de membru al cooperativei de consum
1. Calitatea de membru al cooperativei de consum nu sete condiţionată de participarea obligatorie prin muncă a cetăţeanului la activitatea ei. Membrii cooperativei de consum depun taxe de înscriere şi cote de participaţie băneşti. La ieşirea unui membru din cooperativa de consum acestuia i se restituie toată cota de participaţie şi i se plăteşte partea ce i se cuvine din venitul (beneficiul) repartizat al cooperativei. Taxa de înscriere depusă de către membrii cooperativei de consum nu se restituie.
2. Membrul cooperativei de consum poartă răspundere conform obligaţiilor sale în limitele cotei de participaţie depuse.
Articolul 33. Formarea resurselor de mărfuri ale
cooperaţiei de consum
1. Cooperativele de consum şi asociaţiile lor pot îndeplini pe baza de contract funcţii de desfacere, prin intermediul reţelei comerţului cu amănuntul, a mărfurilor alimentare şi nealimentare repartizate lor din fondurile de stat, pot achiziţiona producţie agricolă, materii prime şi pot produce anumite mărfuri de larg consum în condiţiile comenzii de stat.
2. Cooperativele de consum şi asociaţiile lor au dreptul să procure cu ridicata de la întreprinderi, instituţii, organizaţii şi de la cetăţeni, precum şi în modul stabilit în reţeaua comerţului cu amănuntul, mărfuri de larg consum, materie primă, combustibil, materiale, mijloace de transport, utilaje, piese de schimb, scule, semifabricate etc., achitîndu-se în numerar sau prin virament.
Articolul 34. Preţurile şi tarifele la producţia şi serviciile
întreprinderilor şi organizaţiilor cooperativei
1. Cooperativele de consum şi asociaţiile lor au dreptul să stabilească în mod independent sau pe baza de înţelegeri cu consumatorii preţurile (tarifele):
La produsele agricole compărate la preţuri contractuale de la populaţie şi de la întreprinderile agricole sau crescute în gospodăriile auxiliare şi achiziţionate de sine stătător de cooperative precum şi la producţia fabricată din aceste produse, vîndute atît în reţeaua comercială proprie, cît şi întreprinderilor, instituţiilor şi organizaţiilor consumatoare;
La mărfurile industriale de larg consum, fabricate de către întreprinderile cooperatiste, la producţia întreprinderilor alimentaţiei publice, la lucrările realizate şi la serviciile prestate de ele.
2. Cooperativele de consum pot să acorde membrilor lor anumite avantaje sub forma de reducere a preţurilor (tarifelor) cu amănuntul la mărfurile vîndute (lucrările, serviciile prestate) de cooperativă, precum şi înlesniri la procurarea mărfurilor în credit. Aceste avantaje şi înlesniri sînt acordate din contul veniturilor (beneficiului) obţinute de pe urma activităţii de producţie, comerciale şi a altor tipuri de activităţi ale întreprinderilor cooperaţiei de consum.
Articolul 35. Activitatea cooperativelor de consum în
vederea saticfacerii necesităţilor locative
şi de trai ale membrilor lor
1. Cetăţenii au dreptul să înfiinţeze, pe baza liberului consimţămînt, cooperative de construcţie a locuinţelor, de exploatare a speţiului locativ, de construcţie a garajelor, a caselor individuale, alte cooperative de consum pentru satisfacerea necesităţilor lor locative şi de trai.
Orientarea principală a activităţii acestor cooperative este participarea cu mijloacele băneşti la construirea şi exploatarea ulterioară a obiectivelor proprietăţii cooperatiste (case de locuit, garaje etc.), iar în cazurile prevăzute de statut sau legislaţie - şi a obiectivelor proprietăţii personale a membrilor cooperativei, servicii ce corespund scopului înfiinţării ei.
2. Cooperativele ce satisfac necesităţile locative şi de trai ale membrilor lor, pot participa de asemenea:
la construirea şi exploatarea obiectelor ce aparţin cu drept de prorietate colectivă cooperativei în cauză şi statutul sau cooperativei şi altei întreprinderi, instituţii, organizaţii;
la exploatarea obiectivelor ce aparţin cu drept de proprietate statutului, altei întrteprinderi, instituţii, organizaţii.
Articolul 36. Garanţiile respectării drepturilor cooperativelor.
Organele de stat poartă răspundere pentru respectarea prevederilor prezentei Legi, le iau drept temei la adoptarea documentelor normative privind activitatea practică a cooperativei, îşi întemeiază relaţiile cu acestea în conformitate strictă cu Legea în cauză.
Articolul 37. Particularităţile de aplicare a prezentei Legi
Particularităţile de aplicare a prezentei Legi faţă de unele tipuri de cooperative ce îşi desfăşoară activitatea în anumite ramuri ale economiei naţionale se stabileşte de către Guvern.
Chişinău, 16 ianuarie 1992.
Nr.864-XII.